rejauldu/bengali-wikipedia huggingface dataset:
সপ্তর্ষি ব্যানার্জি একজন ডাক্তার এবং অল ইন্ডিয়া তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক, ২০২১ সালের পশ্চিমবঙ্গ বিধানসভা নির্বাচনে বসিরহাট দক্ষিণ কেন্দ্র থেকে নির্বাচিত হন। নির্বাচনে তিনি ১,১৫,৮৭৩ ভোট সংগ্রহ করেন।   শিক্ষা  তিনি ২০০৫ সালে এনআরএস মেডিকেল কলেজ, কলকাতা বিশ্ববিদ্যালয় থেকে এমবিবিএস এবং ২০১০ সালে বিবেকানন্দ ইনস্টিটিউট অফ মেডিকেল কলেজ, ডাব্লুবি ইউনিভার্সিটি অফ হেলথ সায়েন্স থেকে এমএস চক্ষুবিদ্যা পাস করেন। তিনি মেডিক্যাল কলেজ কলকাতার সঙ্গে যুক্ত ছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় চিকিৎসক বিষয়শ্রেণী:কলকাতার চিকিৎসক
বাকলিয়া সরকারি কলেজ চট্টগ্রামের বাকলিয়ায় অবস্থিত একটি সরকারি উচ্চ মাধ্যমিক  শিক্ষাপ্রতিষ্ঠান। প্রতিষ্ঠানটি ১৯৬৬ সালে বায়েজিদ বোস্তামী থানার শেরশাহ কলোনীতে প্রতিষ্ঠিত হয় এবং ২০১৬ সাল থেকে বর্তমান নামে পরিচিতি লাভ করে।   প্রতিষ্ঠার ইতিহাস  ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।যুগোপযোগী হচ্ছে সরকারি কমার্শিয়াল ইনস্টিটিউট১৯৬৬ সালে চট্টগ্রামে এই প্রতিষ্ঠানটি প্রতিষ্ঠিত হয়। ২০১৬ সালের পর্যন্ত প্রতিষ্ঠানটিতে ঢাকা শিক্ষা বোর্ডের অধীনে ডিআইবিএস (ডিপ্লোমা ইন বিজনেস স্টাডিস) কোর্স চালু ছিল। পরবর্তীতে বাংলাদেশ সরকার দেশের সকল কমার্শিয়াল ইনস্টিটিউটকে উন্মুক্ত করে সকল বিষয়ে পাঠদানের সুযোগ করে দেয়। সেই সুবাদে ২০১৬ এর মে মাসে গভঃ কমার্শিয়াল ইনস্টিটিউট, চট্টগ্রাম বাকলিয়া সরকারি কলেজ-এ রূপান্তরিত হয়।   সহশিক্ষা কার্যক্রম    সংগঠন   বিএনসিসি  বাংলাদেশ স্কাউটস  রেড ক্রিসেন্ট সোসাইটি   উল্লেখযোগ্য শিক্ষার্থী   মো. ওয়াসিম আকরাম - কোটা সংস্কার আন্দোলনে নিহত ছাত্র।   আরও দেখুন   সরকারি সিটি কলেজ  হাজেরা-তজু ডিগ্রি কলেজ  ইসলামিয়া ডিগ্রি কলেজ  বাংলাদেশের সাবেক সরকারি কমার্শিয়াল ইনস্টিটিউটের তালিকা  চট্টগ্রামের কলেজসমূহের তালিকা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
নড়াইল জমিদার বাড়ি বাংলাদেশ এর নড়াইল জেলার নড়াইল সদর উপজেলার নড়াইল নামক এলাকায় অবস্থিত এক ঐতিহাসিক জমিদার বাড়ি।  ইতিহাস নড়াইল জমিদার বংশের পথচলা শুরু হয় ১৭৯১ সালে রূপরাম রায়ের হাত ধরে। যা তখন ছিল নাটোরের রানী ভবানীর জমিদারীর আওতায় একটি তালুকি বা তালুকদার। তবে রূপরাম রায়ের ছেলে কালী শঙ্কর রায় মূলত তালুকদার থেকে স্বতন্ত্রভাবে জমিদারী শুরু করেন। তাই তাকেই এই জমিদার বংশের  মূল প্রতিষ্ঠাতা হিসেবে ধরা হয়। জমিদার কালী শঙ্কর রায় ও তার পিতা রূপরাম রায় দুইজনই নাটোর রাজ সরকারের কর্মচারী ছিলেন। ব্রিটিশ ভারতের গভর্নর লর্ড কর্নওয়ালিশ যখন ১৭৯৩ সালে চিরস্থায়ী বন্দোবস্ত প্রথা চালু করেন এবং যার পরিপ্রেক্ষিতে নাটোরের রানী ভবানীর জমিদারীর অনেক খাজনা বাকী থাকায় তা নীলামে বিক্রি হতে থাকে। এই সুযোগ কাজে লাগিয়ে নাটোরের রানী ভবানীর কর্মচারী কালী শঙ্কর রায় নীলামে বিক্রীত জমিদারী ক্রয় করতে থাকেন। আর এরই ধারাবাহিকতায় তিনি স্বতন্ত্রভাবে নড়াইল এলাকায় তার জমিদারীর সদরদপ্তর করে জমিদারী পরিচালনা করতে থাকেন। পরবর্তীতে জমিদার কালী শঙ্করের নাতীরা নীল চাষের ব্যবসা করে আরো বেশি ধন-সম্পদের মালিক হন। এই জমিদার বংশধররা একের পর এক শিক্ষা ও এলাকায় উন্নয়নমূলক কর্মকাণ্ডে বিশাল ভূমিকা পালন করেন। আর এইভাবে এই জমিদারীর শেষ সময় চলে আসে ১৯৪৭ সালের দেশ ভাগের মধ্য দিয়ে। জমিদার বংশধররা তখন সবাই কলকাতা চলে যান। পরে আবশ্যক জমিদার বংশের কয়েকজন জমিদারী প্রথা বিলুপ্ত হওয়ার আগে ১৯৫০ ও ১৯৫২ সালে এসেছিলেন। এরপর আবার চলে যান। আর ঐসময় থেকেই এই জমিদার বংশের ইতি ঘটে এবং জমিদার বাড়িটি পরিত্যক্ত হয়ে পড়ে।   অবকাঠামো নড়াইল জমিদার বাড়িটি বিস্তীর্ণ এলাকা জুড়ে বসবাসের জন্য বহুসংখ্যক ভবন, বিনোদনের জন্য নাট্যমঞ্চ, ধর্মীয় উপাসনার জন্য পুজামন্ডপ ও মন্দির, খাজনা আদায়ের জন্য কাচারীঘর, কয়েকটি ছোট বড় পুকুর, দীঘি ও ফলের বাগানে সজ্জিত ছিল।   বর্তমান অবস্থা অযত্ন ও অবহেলার কারণে জমিদার বাড়ির জমিদারদের সকল স্থাপনা এখন প্রায় ধ্বংস হয়ে গেছে। কিছুকিছু স্থাপনা এখনো টিকে আছে। তবে সেগুলোও এখন প্রায় ধ্বংসের মুখে।  তথ্যসূত্র  বিষয়শ্রেণী:নড়াইল জেলার দর্শনীয় স্থান বিষয়শ্রেণী:নড়াইল জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
মোহাম্মদ আতিকুর রহমান ফাহাদ (জন্ম: ১৫ সেপ্টেম্বর ১৯৯৫; আতিকুর রহমান ফাহাদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।  ২০১৩–১৪ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি ঢাকা আবাহনীতে যোগদান করেছেন। ২০১৯–২০ মৌসুমে, তিনি ঢাকা আবাহনী হতে বসুন্ধরা কিংসে যোগদান করেছেন।  ২০১৪ সালে, ফাহাদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। ২০১৬ সালে, বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।   প্রারম্ভিক জীবন  মোহাম্মদ আতিকুর রহমান ফাহাদ ১৯৯৫ সালের ১৫ই সেপ্টেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ফাহাদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১টি ম্যাচে অংশগ্রহণ করেছিলেন। এছাড়াও ২০১৮ সালে তিনি বাংলাদেশ অনূর্ধ্ব-২৩ দলের হয়ে ২০১৮ এশিয়ান গেমসে ১৬ দলের পর্বে অংশগ্রহণ করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।  ২০১৬ সালের ১৮ই মার্চ তারিখে, মাত্র ২০ বছর ৬ মাস ৪ দিন বয়সে, ডান পায়ে ফুটবল খেলায় পারদর্শী ফাহাদ সংযুক্ত আরব আমিরাতের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচে বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৬–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ফাহাদ মাত্র ১টি ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল বাংলাদেশ  ২০১৬  ১  ০ ২০১৮  ১  ০ ২০১৯  ১  ০ ২০২০  ১  ০ ২০২১  ৩  ০ ২০২২  ৫  ০  সর্বমোট  ১২  ০   তথ্যসূত্র    বহিঃসংযোগ           বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:চট্টগ্রামের ক্রীড়াবিদ বিষয়শ্রেণী:ফর্টিস ফুটবল ক্লাবের খেলোয়াড় বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:এশিয়ান গেমসে বাংলাদেশের ফুটবলার
thumb|right|কোণার্ক সূর্যমন্দিরের জগমোহন। জগমোহন হল হিন্দু মন্দির স্থাপত্যের সভাকক্ষ। স্থাপত্যের এই বৈশিষ্ট্যটি মূলত ওড়িশায় দেখা যায়।  জগমোহন হল মন্দিরের প্রবেশদ্বার ও গর্ভগৃহের মাঝের অংশ। এটি মন্দিরের কেন্দ্রীয় অংশ। উত্তর ভারতের নাগর স্থাপত্যশৈলীর মন্দিরগুলিতে জগমোহন দেখা যায়। দক্ষিণ ভারতে সভাকক্ষকে বলে "মণ্ডপ"। মণ্ডপ আকারে অনেক বড়ো এবং স্তম্ভবিশিষ্ট হয়।  গর্ভগৃহের মতো জগমোহনও পরিকল্পিতভাবে বর্গাকার বা গোলাকার বেদীর উপর নির্মিত হয়। যদিও দেবীমন্দিরের জগমোহন আয়তাকার বা ত্রিভূজাকারেরও হয়। এই ধরনের একটি মন্দির হল ওড়িশার পুরীর কাছে চৌরসির কাছে বারাহী দেউল।  সাধারণত গর্ভগৃহে জানলা তৈরি করা হয় না। এই অংশটিতে আলোও কম ঢোকে। ভক্তের দৃষ্টি যাতে মন্দিরের দেবতায় নিবিষ্ট থাকে, সেই জন্য ইচ্ছাকৃতভাবেই এমন গর্ভগৃহ নির্মাণ করা হয়। অন্যদিকে জগমোহনে নানাদেবদেবীর মূর্তি, পৌরাণিক দৃশ্যাবলি ও অন্যান্য নকশা অঙ্কিত থাকে।  কোণার্ক সূর্যমন্দিরের জগমোহনটি সবচেয়ে বিখ্যাত। এই মন্দিরের প্রধান মন্দির (শিখর) অংশটি ভেঙে পড়ায় জগমোহনটিকেই প্রধান অংশ মনে হয়।  পাদটীকা   বহিঃসংযোগ    http://ganapati.perso.neuf.fr/anglais/aor/aor.html   http://books.google.fr/books?id=bGgf_LkeG2kC&pg=PA373&lpg=PA373&dq=%22jaga+mohan%22+architecture&source=bl&ots=BM9-mOocMo&sig=Epg-89vALONvCNAaPq-sha0qZNw&hl=fr&sa=X&ei=nEMgUL6THKeb0QX83IGwDA&ved=0CGQQ6AEwCQ#v=onepage&q=%22jaga%20mohan%22%20architecture&f=false  বিষয়শ্রেণী:ভারতীয় স্থাপত্য বিষয়শ্রেণী:হিন্দু মন্দির স্থাপত্য বিষয়শ্রেণী:ভারতের স্থাপত্য
একচেটিয়া বাজার বলতে অর্থনীতিতে এমন একটি বাজারব্যবস্থা বোঝায় যেখানে ক্রেতার সংখ্যা অনেক হলেও পণ্য বা সেবার উৎপাদনকারী তথা সরবরাহকারী ব্যবসায়-প্রতিষ্ঠানের সংখ্যা মাত্র এক। বলা হয়ে থাকে পুঁজিবাদী অর্থনৈতিক ব্যবস্থাতে ‘একচেটিয়া বাজারের’ উদ্ভব অনিবার্য। বাংলাদেশে রেল পরিষেবা একটি একচেটিয়া বাজার। কারণ লক্ষ লক্ষ লোক রেল পরিষেবা ব্যবহার করে, যদিও কেবল একটি প্রতিষ্ঠান অর্থাৎ বাংলাদেশ রেলওয়ে বিভাগ রেলপরিভ্রমণ সেবা দিয়ে থাকে।ADB Provides $360 Million for Rolling Stock to Boost Bangladesh Railway   একচেটিয়ার বৈশিষ্ট্য  upright=1.15|থাম্ব|ডান|একচেটিয়া প্রতিষ্ঠান কর্তৃক উচ্চতম মুনাফার অর্জনের উদ্দেশ্যে পণ্যের পরিমাণ ও মূল্য নিরূপণ।  একচেটিয়া বাজারে মাত্র একজন উৎপাদনকারী তথা সরবরাহকারী। তাই এরকম বাজারে প্রতিযোগিতা নেই। একচেটিয়া বাজারের বিদ্যমান একটি মাত্র প্রতিষ্ঠান পণ্যের বা সেবার মূল্য বৃদ্ধির ক্ষমতা রাখে। মূল্য বৃদ্ধি হলে ভোক্তাসাধারণ তাদের চাহিদা হ্রাস করে। তাতে বিক্রয়লব্ধ আয় তথা রাজস্ব হ্রাস পায়। কিন্তু ব্যবসায়-প্রতিষ্ঠানের মূল লক্ষ্য মুনাফা বৃদ্ধি এবং সম্ভাব্য সবোর্চ্চ মুনাফা অর্জন। তবে বাস্তবে দেখা যায় যে একটিয়া ক্ষমতা থাকলেও সংশ্লিষ্ট প্রতিষ্ঠান ভোক্তার ক্রয় ক্ষমতার কথাবিবেচনা করে এবং মূল্য কম রাখে। এছাড়া সরকার জনকল্যাণের স্বার্থে সর্বোচ্চ মূল্য নির্ধারণের ওপর নিষেধাজ্ঞা আরোপ করে থাকে।   পরিমাণ ও মূল্য নিরূপণ  একজন ব্যবসায়ীর জন্য দুটি গুরুত্বপূর্ণ প্রশ্ন হচ্ছে: কতটুকু উৎপাদন করলে এবং পণ্যের মূল্য কত রাখলে সর্বোচ্চ মুনাফা অর্জিত হবে।  ডানপাশে যে চিত্রটি আছে তাতে দেখানো হয়েছে যে প্রান্তিক উৎপাদন ব্যয় রেখা এবং প্রান্তিক আয় রেখা ক বিন্দুতে ছেদ করে। এই বিন্দু উচ্চতম মুনাফা নির্দেশ করে।  এখানে প্রান্তিক আয় (MR)=প্রান্তিক ব্যয় (MC)।  এই সমীকরণ উচ্চতম মুনাফা অর্জনের নিয়ামক। একটি ব্যবসায়-প্রতিষ্ঠান উৎপাদন ক্রমান্বয়ে বৃদ্ধি করতে থাকবে যতক্ষণ না পযর্ন্ত প্রান্তিক আয় (MR)=প্রান্তিক ব্যয় (MC) অবস্থা অর্জিত হয়। যতক্ষণ প্রান্তিক আয়>প্রান্তিক ব্যয়, ততক্ষণ উৎপাদন যায়। অন্যদিকে প্রান্তিক আয়<প্রান্তিক ব্যয়, উৎপাদন কমিয়ে যেতে হবে যতক্ষণ মুনাফা বৃদ্ধি পাবে।  এই চিত্রে ক উচ্চতম মুনাফার বিন্দু। এর সংশ্লিষ্ট বিন্দু হলো আনুভূমিক অক্ষের ওপর প-বিন্দু এবং উল্লম্ব অক্ষের ওপর ঙ-বিন্দু। প পরিমাণ উৎপাদন হলে এবং বিক্রয়মূল্য ঙ নির্ধারণ করা হলে এই একচেটিয়া প্রতিষ্ঠানের মুনাফা উচ্চতম (maximum profit) হবে। অন্যদিকে, বাম দিকে অবস্থিত প-১ হলো এরকম বিন্দু যা প-এর চেয়ে কম। একইভাবে, প-২ হলো এরকম বিন্দু যা প-এর চেয়ে বেশী। প থেকে উৎপাদনের পরিমাণ হ্রাস করা হলে মূল্য বৃদ্ধি পাবে—কিন্তু একই সঙ্গে প্রতিষ্ঠানের অর্জিত মুনাফা হ্রাস পাবে। একই ভাবে, প থেকে উৎপাদনের পরিমাণ বৃদ্ধি করা হলে মূল্য হ্রাস পাবে—কিন্তু প্রতিষ্ঠানের অর্জিত মুনাফা হ্রাস পাবে।http://bowenstaff.bowen.edu.ng/lectureslides/1586262840.pdf   FORMS OF MARKET AND PRICE DETERMINATION   তথ্যসূত্র     বিষয়শ্রেণী:অর্থনীতি বিষয়শ্রেণী:বাজার কাঠামো বিষয়শ্রেণী:এক
ইমানুয়েল লাস্কার, (ইংরেজি: Emanuel Lasker) পিএইচডি (২৪ ডিসেম্বর, ১৮৬৮ – ১১ জানুয়ারি, ১৯৪১) ছিলেন একজন জার্মান দাবাড়ু, গণিতজ্ঞ, এবং দার্শনিক। তিনি ১৮৯৪ থেকে ১৯২১ সাল পর্যন্ত বিশ্ব দাবা চ্যাম্পিয়ন ছিলেন। তিনি ছিলেন তার সময়কার সেরা দাবাড়ু।   ম্যাচ ফলাফল  এখানে ম্যাচে লাস্কারের ফলাফল রয়েছে।Select the "Career details" option at  The first "Score" column gives the number of points on the total possible. In the second "Score" column, "+" indicates the number of won games, "−" the number of losses, and "=" the number of draws.   তারিখ  বিপক্ষ  ফলাফল  স্থান স্কোর টীকা ১৮৮৯  E.R. von Feyerfeil    Breslau  ১−০  +১ −০ =০  প্লে-অফ ম্যাচ ১৮৮৯/৯০  Curt von Bardeleben    বার্লিন  ২½−১½  +২ −১ =১    ১৮৮৯/৯০  Jacques Mieses    লাইপ্‌ৎসিশ  ৬½−১½  +৫ −০ =৩    ১৮৯০  Berthold Lasker  ড্রিউ  বার্লিন  ½−½  +০ −০ =১  প্লে-অফ ম্যাচ ১৮৯০  Henry Edward Bird    লিভারপুল  ৮½−৩½  +৭ −২ =৩    ১৮৯০  N.T. Miniati    ম্যানচেস্টার  ৪−১  +৩ −০ =২    ১৮৯০  Berthold Englisch    ভিয়েনা  ৩½−১½  +২ −০ =৩    ১৮৯১  Francis Joseph Lee   লন্ডন  ১½−½  +১ −০ =১    ১৮৯২  Joseph Henry Blackburne    লন্ডন  ৮−২  +৬ −০ =৪    ১৮৯২  Bird    নিউক্যাসল আপন ট্যাইন  ৫−০  +৫ −০ =০    ১৮৯২/৯৩  Jackson Showalter    Logansport and Kokomo, Indiana  ৭−৩  +৬ −২ =২    ১৮৯৩  Celso Golmayo Zúpide    হাভানা  ২½−½  +২ −০ =১    ১৮৯৩  Andrés Clemente Vázquez    হাভানা  ৩−০  +৩ −০ =০    ১৮৯৩  A. Ponce    হাভানা  ২−০  +২ −০ =০     ১৮৯৩  Alfred Ettlinger    নিউ ইয়র্ক  ৫−০  +৫ −০ =০     ১৮৯৪  Wilhelm Steinitz    নিউ ইয়র্ক, ফিলাডেলফিয়া, মন্ট্রিয়ল  ১২−৭  +১০ −৫ =৪  বিশ্ব চ্যাম্পিয়নশিপ ম্যাচ ১৮৯৬/৯৭  Steinitz    মস্কো  ১২½−৪½  +১০ −২ =৫  বিশ্ব চ্যাম্পিয়নশিপ ম্যাচ ১৯০১  Dawid Janowski    ম্যানচেস্টার  ১½−½  +১ −০ =১    ১৯০৩  Mikhail Chigorin  পরাজিত  ব্রাইটন  ২½−৩½  +১ −২ =৩  Rice Gambit match  ১৯০৭  Frank James Marshall    নিউ ইয়র্ক, ফিলাডেলফিয়া, ওয়াশিংটন, ডি.সি., বাল্টিমোর, শিকাগো, Memphis  ১১½−৩½  +৪ −০ =৭  বিশ্ব চ্যাম্পিয়নশিপ ম্যাচ ১৯০৮  Siegbert Tarrasch    Düsseldorf, মিউনিখ  ১০½−৫½  +৮ −৩ =৫  বিশ্ব চ্যাম্পিয়নশিপ ম্যাচ ১৯০৮  Abraham Speijer    আমস্টারডাম  ২½−½  +২ −০ =১     ১৯০৯  Janowski  ড্রিউ  প্যারিস  ২−২  +২ −২ =০  প্রদর্শনী ম্যাচ ১৯০৯  Janowski    প্যারিস  ৮−২  +৭ −১ =২    ১৯১০  Carl Schlechter  ড্রিউ  ভিয়েনা−বার্লিন  ৫−৫  +১ −১ =৮ বিশ্ব চ্যাম্পিয়নশিপ ম্যাচ  ১৯১০  Janowski    বার্লিন  ৯½−১½  +৮ −০ =৩  বিশ্ব চ্যাম্পিয়নশিপ ম্যাচ ১৯১৪  Ossip Bernstein  ড্রিউ  মস্কো  ১−১  +১ −১ =০  প্রদর্শনী ম্যাচ ১৯১৬  Siegbert Tarrasch    বার্লিন  ৫½−½  +৫ −০ =১    ১৯২১  হোসে রাউল কাপাব্লাঙ্কা  পরাজিত  হাভানা  ৫−৯  +০ −৪ =১০ বিশ্ব চ্যাম্পিয়নশিপ ম্যাচ ১৯৪০  Frank James Marshall  পরাজিত   নিউ ইয়র্ক  ½−১½  +০ −১ =১  প্রদর্শনী ম্যাচ    আরও পড়ুন                তথ্যসূত্র    বহিঃসংযোগ                      বিষয়শ্রেণী:১৮৬৮-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:বিশ্ব দাবা চ্যাম্পিয়ন বিষয়শ্রেণী:ইউনিভার্সিটি অফ হাইডেলবার্গের প্রাক্তন শিক্ষার্থী বিষয়শ্রেণী:১৯শ শতাব্দীর জার্মান লেখক বিষয়শ্রেণী:দাবাতাত্ত্বিক বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি দাবাড়ু
মুশতাক খান হলেন একজন ভারতীয় চলচ্চিত্র, টেলিভিশন অভিনেতা এবং কমেডিয়ান, যিনি তার ৩ দশকের ক্যারিয়ারে বেশ কয়েকটি হিন্দি চলচ্চিত্রে অভিনয় করেছেন। তিনি ওয়েলকাম (২০০৭) চলচ্চিত্রে একজন প্রতিবন্ধী হকি খেলোয়াড়ের ভূমিকায় অভিনয়ের জন্য সর্বাধিক পরিচিত।   প্রারম্ভিক জীবন  মুশতাক ভারতের মধ্যপ্রদেশের বালাঘাট জেলার বাইহার শহরে একটি মুসলিম পরিবারে জন্মগ্রহণ করেন।    কর্মজীবন  তিনি সাথী (১৯৯১), সড়ক (১৯৯১) হাম হ্যাঁয় রাহি প্যায়ার কে (১৯৯৩), জোড়ি নম্বর ওয়ান (২০০১), ওয়েলকাম (২০০৭), ওয়ান্টেড (২০০৯), আদালত (২০১০), ওয়েলকাম ব্যাক (২০১৫), গদর ২ (২০২৩) সহ বিভিন্ন টেলিভিশন ধারাবাহিক ও চলচ্চিত্রে অভিনয় করেছেন।   পুরস্কার   বছর পুরস্কার বিভাগ ধারাবাহিক ফলাফল ২০০২ ইন্ডিয়ান টেলি অ্যাওয়ার্ডস শ্রেষ্ঠ কৌতুকাভিনয়শিল্পী  তেড়ে মেড়ে সপনে  ২০১৭ লায়নস গোল্ড অ্যাওয়ার্ডস শ্রেষ্ঠ পার্শ্ব অভিনেতা  কুছ রং প্যায়ার কে অ্যায়সে ভি    তথ্যসূত্র    বহিঃসংযোগ     বিষয়শ্রেণী:ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:মধ্যপ্রদেশের অভিনেতা বিষয়শ্রেণী:বালাঘাট জেলার ব্যক্তি
সোনাইমুড়ি পৌরসভা বাংলাদেশের নোয়াখালী জেলার অন্তর্গত একটি পৌরসভা।   আয়তন  সোনাইমুড়ি পৌরসভার আয়তন ১৩.১৩ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী সোনাইমুড়ি পৌরসভার জনসংখ্যা ৩৪,২০০ জন।   অবস্থান ও সীমানা  সোনাইমুড়ি উপজেলার মধ্যাংশে সোনাইমুড়ি পৌরসভার অবস্থান। এ পৌরসভার উত্তরে চাষীরহাট ইউনিয়ন, পশ্চিমে নদনা ইউনিয়ন, দক্ষিণে বজরা ইউনিয়ন এবং পূর্বে বারগাঁও ইউনিয়ন ও চাষীরহাট ইউনিয়ন অবস্থিত।   প্রশাসনিক এলাকা  সোনাইমুড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি ক শ্রেণীর পৌরসভা। ওয়ার্ডভিত্তিক সোনাইমুড়ি পৌরসভার এলাকাসমূহ হল: ওয়ার্ড নংঅন্তর্ভুক্ত গ্রাম/মহল্লার নাম১নং ওয়ার্ডচন্দ্রপুর, কৌশল্যারবাগ২নং ওয়ার্ডশিমুলিয়া৩নং ওয়ার্ডপাপুয়া৪নং ওয়ার্ডভানুয়াই৫নং ওয়ার্ডপশ্চিম সোনাইমুড়ি, আলোকপাড়া৬নং ওয়ার্ডপূর্ব সোনাইমুড়ি, বাট্রা (আংশিক), কাশারপাড়া৭নং ওয়ার্ডবরলা, দুঃশ্বিম পাড়া, নাওতোলা৮নং ওয়ার্ডকাঁঠালী,  বিজয়নগর৯নং ওয়ার্ডউত্তর গোবিন্দপুর, উত্তর রামপুর, কৈয়া (আংশিক)   প্রতিষ্ঠাকাল  ২০০৩ সালে সোনাইমুড়ি পৌরসভা প্রতিষ্ঠা লাভ করে।   শিক্ষা ব্যবস্থা  ২০১১ সালের আদমশুমারি অনুযায়ী সোনাইমুড়ি পৌরসভার স্বাক্ষরতার হার ৬২.০%। এ পৌরসভায় ২টি কলেজ, ৪টি মাধ্যমিক বিদ্যালয় এবং ১৬টি প্রাথমিক বিদ্যালয় রয়েছে।   শিক্ষা প্রতিষ্ঠান    <p align="center">কলেজ  সোনাইমুড়ি সরকারি কলেজ  ইস্টার্ন কলেজ  <p align="center">মাধ্যমিক বিদ্যালয়  সোনাইমুড়ি মডেল সরকারি উচ্চ বিদ্যালয়  সোনাইমুড়ি বালিকা উচ্চ বিদ্যালয়  লাইফ শাইন স্কুল  আতাউর রহমান ভূঁইয়া স্কুল ও কলেজ  <p align="center">প্রাথমিক বিদ্যালয়  কৌশল্যারবাগ সরকারি প্রাথমিক বিদ্যালয়  শিমুলিয়া সরকারি প্রাথমিক বিদ্যালয়  পাপুয়া সরকারি প্রাথমিক বিদ্যালয়  সোনাইমুড়ি সরকারি প্রাথমিক বিদ্যালয়  সোনাইমুড়ি বালিকা সরকারি প্রাথমিক বিদ্যালয়  বাট্রা সরকারি প্রাথমিক বিদ্যালয়  মকিল্যা সরকারি প্রাথমিক বিদ্যালয়  উত্তর সাহাপুর সরকারি প্রাথমিক বিদ্যালয়   যোগাযোগ ব্যবস্থা   সড়ক পথে ঢাকা-নোয়াখালী মহাসড়কে ১৪০ কিলোমিটার। চট্টগ্রাম-নোয়াখালী মহাসড়কে ১৩৪ কিলোমিটার। ঢাকা থেকে সপ্তাহে বুধবার বাদে আন্তঃনগর ট্রেন উপকূল এক্সপ্রেস দিয়ে রেলপথে যাতায়াত করা যায়।   অর্থনীতি    উল্লেখযোগ্য ব্যক্তিত্ব    জনপ্রতিনিধি  <p align="center">বর্তমান পরিষদ   নামপদবিনির্বাচিত এলাকানুরুল হক চৌধুরী মেয়রমোঃ কামাল হোসেনকাউন্সিলর০১নং ওয়ার্ডমোঃ জাকিরকাউন্সিলর০২নং ওয়ার্ডমোঃ জামাল উদ্দিনকাউন্সিলর০৩নং ওয়ার্ডমোঃ জহিরুল ইসলাম ভুঁইয়াকাউন্সিলর০৪নং ওয়ার্ডজসিম উদ্দিনকাউন্সিলর০৫নং ওয়ার্ডতাজুল ইসলামকাউন্সিলর০৬নং ওয়ার্ডখোকন খানকাউন্সিলর০৭নং ওয়ার্ডআবু বকর ছিদ্দিক দুলালকাউন্সিলর০৮নং ওয়ার্ডমাইন উদ্দিনকাউন্সিলর০৯নং ওয়ার্ডআমেনা বেগমসংরক্ষিত মহিলা কাউন্সিলর০১, ০২ ও ০৩নং ওয়ার্ডখুরশিদা বেগমসংরক্ষিত মহিলা কাউন্সিলর০৪, ০৫ ও ০৬নং ওয়ার্ডসংরক্ষিত মহিলা কাউন্সিলর০৭, ০৮ ও ০৯নং ওয়ার্ড    আরও দেখুন   সোনাইমুড়ি উপজেলা  সোনাইমুড়ি থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী জেলার পৌরসভা বিষয়শ্রেণী:সোনাইমুড়ি উপজেলা
পশ্চিমবঙ্গ বিধানসভা নির্বাচন, ২০১১দক্ষিণ চব্বিশ জেলার সারাংশ |- ! style="background-color:#E9E9E9;text-align:left;" width=225|রাজনৈতিক দল ! style="background-color:#E9E9E9;text-align:right;" |বিজিত আসন ! style="background-color:#E9E9E9;text-align:right;" |আসনসংখ্যার পরিবর্তন |- | style="text-align:left;" |সর্বভারতীয় তৃণমূল কংগ্রেস | style="text-align:center;" | ২৬ | style="text-align:center;" | ১৯ |- | style="text-align:left;" |ভারতীয় জাতীয় কংগ্রেস  | style="text-align:center;" | ০ | style="text-align:center;" | ২ |- | style="text-align:left;" |সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)  | style="text-align:center;" | ১ | style="text-align:center;" | ১ |- | style="text-align:left;" |ভারতের কমিউনিস্ট পার্টি (মার্ক্সবাদী) | style="text-align:center;" | ২ | style="text-align:center;" | ১৫ |- | style="text-align:left;" |বিপ্লবী সমাজতন্ত্রী দল | style="text-align:center;" | ১ | style="text-align:center;" | ২ |- |} টীকা: নতুন আসন – ৭, অবলুপ্ত আসন – ৮ (বিস্তারিত বিবরণের জন্য টেমপ্লেট আলোচনা পৃষ্ঠা দেখুন) Category:West Bengal election result templates  Category:Politics of South 24 Parganas district
ডেনিস ল (জন্ম ফেব্রুয়ারি ২৪ ১৯৪০, স্কটল্যান্ডের আবেরডিন) একজন অবসরপ্রাপ্ত স্কটিশ ফুটবল খেলোয়াড় যিনি ১৯৫০ থেকে ১৯৭০ দশকে স্ট্রাইকার হিসেবে মাঠ কাঁপিয়েছেন।  ফুটবল খেলোয়াড় হিসেবে ল তার ক্যারিয়ার শুরু করেন দ্বিতীয় বিভাগের দল হাডার্সফিল্ড টাউনের সাথে ১৯৫৬ সালে। চার বছর হাডার্সফিল্ডে খেলার পর তিনি তৎকালীন ব্রিটিশ রেকর্ড ৫৫,০০০ পাউন্ডের বিনিময়ে যোগ দেন ম্যানচেস্টার সিটিতে।২০০৪ সালের পাউন্ডের মূল্যমান অনুযায়ী এর পরিমাণ প্রায় ৯০০,০০০ পাউন্ড। সূত্রঃ conversion utility  at eh.net. ল সেখানে একবছর খেলেন। এর পর নতুন ইংরেজ ও ইতালীয় রেকর্ড ১১০,০০০ পাউন্ডের বিনিময়ে তিনি যোগ দেন ইতালীয় ক্লাব টোরিনোতে।২০০৪ সালের পাউন্ডের মূল্যমান অনুযায়ী এর পরিমাণ প্রায় ১.৭ মিলিয়ন পাউন্ড। সূত্রঃ conversion utility  at eh.net. যদিও ইতালিতে তিনি ভালই খেলছিলেন, তবে তিনি সেখানকার জীবনের সাথে মানিয়ে নিতে পারেননি এবং ১৯৬২ সালে তিনি নতুন ব্রিটিশ রেকর্ড ১১৫,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন।২০০৪ সালের পাউন্ডের মূল্যমান অনুযায়ী এর পরিমাণ প্রায় ১.৬ মিলিয়ন পাউন্ড। সূত্রঃ conversion utility  at eh.net.  ইউনাইটেডে খেলা ১১ বছরের ক্যারিয়ারের জন্যই আজ তিনি সুপরিচিত। এখানে ৪০৯ ম্যাচে তিনি ২৩৬ গোল করেন এবং সমর্থকের কাছে দ্য কিংDenis Law and Ron Gubba, Denis Law – An Autobiography (London: Futura Publications, ১৯৮০), ৮. ও দ্য ল'ম্যান উপাধি লাভ করেন। ১৯৬৪ সালে তিনি সম্মানজনক ইউরোপীয় বর্ষসেরা ফুটবলার পুরস্কার লাভ করেন এবং দলকে ১৯৬৫ ও ১৯৬৭ সালের প্রথম বিভাগ জিততে সাহায্য করেন। ১৯৭৩ সালে একমৌসুমের জন্য ল ম্যানচেস্টার ইউনাইটেড ত্যাগ করেন ও ম্যানচেস্টার সিটিতে যোগ দেন। এরপর ১৯৭৪ সালে তিনি ফিফা বিশ্বকাপে স্কটল্যান্ডের প্রতিনিধিত্ব করেন। ল স্কটল্যান্ডের পক্ষে ৫৫ ম্যাচ খেলেছেন এবং দলের পরক্ষে রেকর্ড ৩০ গোল করেছেন। অবশ্য তার রেকর্ডের আরেকজন ভাগীদার আছে।Kenny Dalglish also scored ৩০ goals for Scotland, although he achieved this in ১০২ matches compared with Law's ৫৫. ববি চার্লটনের পর ইউনাইটেডের শীর্ষ গোলদাতা।   তথ্যসূত্র    জীবনী        বহিঃসংযোগ   Photos & stats at sporting-heroes.net  Short biography on the official Manchester United website  Short biography on Manchester Online  English Football Hall of Fame Profile  UEFA.com - Scotland's Golden Player  বিষয়শ্রেণী:১৯৪০-এ জন্ম বিষয়শ্রেণী:ইউরোপীয় বর্ষসেরা ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:স্কটল্যান্ডীয় ফুটবলার বিষয়শ্রেণী:হাডার্সফিল্ড টাউন এএফসির খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বালোঁ দর বিজয়ী বিষয়শ্রেণী:জীবিত ব্যক্তি বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:১৯৭৪ ফিফা বিশ্বকাপের খেলোয়াড় বিষয়শ্রেণী:স্কটীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:২০২৫-এ মৃত্যু বিষয়শ্রেণী:পুরুষ ফুটবল ফরোয়ার্ড বিষয়শ্রেণী:স্কটল্যান্ডের অনূর্ধ্ব-২৩ আন্তর্জাতিক ফুটবলার
ধনিয়াচক মসজিদ () বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  ইতিহাস গৌড়ের ইতিহাসসমৃদ্ধ চাঁপাইনবাবগঞ্জ জেলায় শিবগঞ্জ মোঘল আমল এর বেশ সমৃদ্ধ একটি নগরী ছিলো। মোঘল আমলের অনেক স্থাপনার মধ্যে ধনিয়াচক মসজিদ একটি।  অবকাঠামো ধনিয়াচক মসজিদটি বাংলার মুসলিম শাসনামলের মধ্যযুগীয় স্থাপত্যকলার এক অপূর্ব নিদর্শন। মসজিদ টি ঈট ও টেরাকোটা নির্মিত একটি মোঘল আমলের স্থাপত্য এর উদাহরণ। মসজিদের চার কোণে ৪টি অষ্টকোনাকৃতির মিনার বা টারেট এবং ওপরে বেশ কয়েকটি গম্বুজ আছে। সামনের দিকে ৩ টি প্রবেশপথ। যার মধ্যে মাঝেরটা তুলনামূলকভাবে বড়। মসজিদ এর উত্তর এবং  দক্ষিণ দিকে ২ টি করে আরো ৪ টি প্রবেশপথ আছে।  অবস্থান সোনা মসজিদ স্থল বন্দর এলাকা থেকে মাত্র ১ কি:মি: দূরে মসজিদটি অবস্থিত। মসজিদটিটর অবস্থান মূল সড়ক থেকে একটু ভিতরের দিকে।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  খানিয়া দীঘি মসজিদ  শাহ সুজার তাহখানা  শাহ নেয়ামত উল্লাহ ওয়ালীর সমাধি  ছোট সোনা মসজিদ  তথ্যসূত্র  বিষয়শ্রেণী:চাঁপাইনবাবগঞ্জ জেলার দর্শনীয় স্থান বিষয়শ্রেণী:চাঁপাইনবাবগঞ্জ জেলার মসজিদ বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা বিষয়শ্রেণী:গৌড়ের ইতিহাস